CELEX: 52022PC0064
Language: sl
Date: 2022-02-24
Title: Predlog SKLEP SVETA o podpisu, v imenu Unije, in začasni uporabi Sporazuma med Evropsko unijo na eni strani in vlado Ferskih otokov na drugi strani o sodelovanju Ferskih otokov v programih Unije

EVROPSKA
                           KOMISIJA

                                                   Bruselj, 24.2.2022
                                                   COM(2022) 64 final

                                                   2022/0044 (NLE)

                                         Predlog

                                     SKLEP SVETA

     o podpisu, v imenu Unije, in začasni uporabi Sporazuma med Evropsko unijo na eni
        strani in vlado Ferskih otokov na drugi strani o sodelovanju Ferskih otokov v
                                       programih Unije

SL                                                                                      SL
 ---pagebreak---                                 OBRAZLOŽITVENI MEMORANDUM

     1.      OZADJE PREDLOGA

     V skladu s členom 16(1), točka (d), uredbe o programu Obzorje Evropa1 v zvezi s
     pridružitvijo tretjih držav programu, se lahko programu pridružijo tretje države in ozemlja, ki
     skupaj izpolnjujejo vsa merila iz navedenega člena. Takšne tretje države ali ozemlja
     sodelujejo v programu Obzorje Evropa na podlagi sporazuma, ki se nanaša na sodelovanje
     tretje države ali ozemlja v katerem koli programu Unije.

     Ferski otoki so se leta 2010 uradno pridružili sedmemu okvirnemu programu (7. OP) in
     številni evropski projekti pričajo o dejavnem sodelovanju raziskovalcev in inštitutov Ferskih
     otokov na področjih, kot so okolje, oceanografija, podnebne spremembe, ekosistemi in
     upravljanje ribištva. Pridružitev Ferskih otokov programu Obzorje 2020 leta 2014 je
     raziskovalcem, raziskovalnim inštitutom in podjetjem na Ferskih otokih omogočila popoln
     dostop do financiranja Unije ter sodelovalnih dejavnosti za raziskave in inovacije pod enakimi
     pogoji, kot so veljali za subjekte iz držav članic in drugih tretjih držav, pridruženih programu
     Obzorje 2020. To sodelovanje je postalo zelo pomembno za raziskovalno skupnost Ferskih
     otokov ter predstavlja pomemben nov in uspešen steber odnosov med Ferskimi otoki in EU.
     Ker so poznejši sporazumi o pridružitvi okvirnim programom Unije za raziskave in inovacije
     časovno omejeni na trajanje vsakega naslednjega programa EU, trenutno ni veljavnega
     mednarodnega sporazuma, ki bi urejal sodelovanje subjektov Ferskih otokov v programu
     Obzorje Evropa ali spodbujal sodelovanje na področju znanosti, raziskav in inovacij med
     raziskovalnima skupnostma EU in Ferskih otokov.

     Ferski otoki so 14. maja 2020 s pismom o nameri uradno izrazili zanimanje za pridružitev
     programu Obzorje Evropa. Ferski otoki izpolnjujejo merila za pridružitev tretjih držav ali
     ozemelj okvirnemu programu Obzorje Evropa, kot so določena v uredbi o programu Obzorje
     Evropa (člen 16(1), točka (d)). Predvsem imajo dobre zmogljivosti na področju znanosti,
     tehnologije in inovacij, zavezani so na pravilih temelječemu odprtemu tržnemu gospodarstvu,
     vključno s poštenim in pravičnim obravnavanjem pravic intelektualne lastnine, in spoštovanju
     človekovih pravic, kar je podprto z demokratičnimi institucijami, ter dejavno spodbujajo
     politike za izboljšanje gospodarske in družbene blaginje svojih državljanov.

     Svet je 13. julija 2021 Komisijo pooblastil, da v imenu Unije začne pogajanja s Ferskimi otoki
     v zvezi s sporazumom med Evropsko unijo in Ferskimi otoki o splošnih načelih sodelovanja
     Ferskih otokov v programih Unije ter pridružitvi Ferskih otokov okvirnemu programu za
     raziskave in inovacije Obzorje Evropa (2021–2027). Svet je imenoval Delovno skupino za
     raziskave in Delovno skupino za Efto kot posebna odbora, ki Komisiji pomagata med
     pogajanji.

     1
            Uredba (EU) 2021/695 Evropskega parlamenta in Sveta z dne 28. aprila 2021 o vzpostavitvi okvirnega
            programa za raziskave in inovacije Obzorje Evropa, določitvi pravil za sodelovanje in razširjanje
            rezultatov ter razveljavitvi uredb (EU) št. 1290/2013 in (EU) št. 1291/2013 (UL L 170, 12.5.2021,
            str. 1).

SL                                                      1                                                        SL
 ---pagebreak---      Pogajanja so se začela 3. septembra 2021 in se uspešno končala 8. oktobra 2021, ko so
     predstavniki prihodnjih pogodbenic parafirali besedilo osnutka sporazuma. Delovni skupini
     Sveta in Evropskega parlamenta za raziskave in Efto sta se med pogajanji redno obveščali.

     Sporazum, priložen temu predlogu za sklep Sveta, je sestavljen iz dveh delov, in sicer
     „krovnega sporazuma“ o splošnih načelih sodelovanja Ferskih otokov v programih Unije ter
     Protokola o pridružitvi Ferskih otokov okvirnemu programu za raziskave in inovacije Obzorje
     Evropa (2021–2027) (v nadaljnjem besedilu: Protokol o programu Obzorje Evropa) v skladu s
     pogajalskimi smernicami, ki jih je Komisiji zagotovil Svet.

     „Krovni sporazum“ celostno ureja pogoje pridružitve Ferskih otokov, ki se uporabljajo za vse
     programe EU. Ureja pogoje sodelovanja v programih EU, načine za vzpostavitev sodelovanja
     v katerem koli zadevnem programu Unije (in pridružitev takemu programu) ter sodelovanje
     Ferskih otokov pri upravljanju programov ali dejavnosti Unije ob upoštevanju načela, da se
     pooblastila za odločanje ne prenesejo. Vsebuje podrobna pravila za določitev finančnega
     prispevka Ferskih otokov za programe Unije, vključno z mehanizmom samodejnega
     popravka, kadar je ustrezno. „Krovni sporazum“ vsebuje celovita pravila za zaščito finančnih
     interesov EU, vključno s pooblastili, ki jih v ta namen izvajajo Komisija, Evropsko računsko
     sodišče, urad OLAF in EJT, ter pravila o izvrševanju sklepov Komisije o vračilu in sodb
     Sodišča Evropske unije na ozemlju Ferskih otokov. Poleg tega se z njim vzpostavljajo
     institucionalne strukture, tj. skupni odbor, ki je med drugim odgovoren za spremljanje
     izvajanja Sporazuma ter proučitev, kako bi bilo mogoče izboljšati in razviti sodelovanje na
     podlagi Sporazuma.

     Namen „krovnega sporazuma“ je vzpostaviti trajen pravni okvir za sodelovanje med Unijo in
     Ferskimi otoki v zvezi s programi EU. Podobno kot Sporazum o Evropskem gospodarskem
     prostoru, sporazum o trgovini in sodelovanju med EU in Združenim kraljestvom ali okvirni
     sporazumi z državami širitve ter državami Evropskega instrumenta sosedstva in partnerstva
     bo okvirni sporazum veljal v obdobju več večletnih finančnih okvirov EU. V prihodnosti se
     lahko temu „krovnemu sporazumu“ dodajo poznejši protokoli o pridružitvi Ferskih otokov
     vsakemu posameznemu programu Unije, če so taki programi v skladu s temeljnimi akti EU o
     njihovi vzpostavitvi odprti za sodelovanje Ferskih otokov, če je tako sodelovanje politična
     želja obeh pogodbenic in po potrebnih notranjih postopkih. Trajanje protokolov bo časovno
     omejeno na izvajanje zadevnega programa Unije.

     Predlaga se, naj se protokoli sprejmejo na podlagi sklepov skupnega odbora, ustanovljenega s
     tem sporazumom. „Krovni sporazum“ celostno ureja vse bistvene elemente v zvezi s
     sodelovanjem med EU in Ferskimi otoki v programih EU. V skladu s členom 3(4) Sporazuma
     je vsebina prihodnjih protokolov izrecno omejena na: opredelitev zadevnega programa ali
     dejavnosti Unije ali njenega dela; določitev trajanja pridružitve; urejanje zadev, ki so
     specifične za program in jih „krovni sporazum“ sicer ne ureja; v specifičnih primerih, ko se
     program Unije izvaja na podlagi finančnega instrumenta ali proračunskega jamstva, določitev
     zneska prispevka Ferskih otokov za tak program Unije.

     Prvega takega protokola o pridružitvi programu Obzorje Evropa izjemoma ne bo sprejel
     skupni odbor, ampak so pogajanja o njem potekala vzporedno s „krovnim sporazumom“,
     katerega sestavni del je, predvidoma pa bo sklenjen in začel veljati skupaj s „krovnim
     sporazumom“. Ta način je Svet odobril v pogajalskih smernicah. Zagotoviti je bilo treba
     pridružitev Ferskih otokov programu Obzorje Evropa na začetku programa ter neprekinjeno
     sodelovanje med raziskovalnima skupnostma EU in Ferskih otokov. V ta namen se zdaj
     predlaga začasna uporaba skupaj z retroaktivno uporabo celotnega Sporazuma (tj. „krovnega

SL                                                2                                                 SL
 ---pagebreak---      sporazuma“, vključno s pripadajočim Protokolom o programu Obzorje Evropa) od
     1. januarja 2021.

     Posebni pogoji v zvezi s pridružitvijo Ferskih otokov programu Obzorje Evropa določajo
     pridružitev vsem delom programa, razen posebnega programa za raziskave na področju
     obrambe, vzpostavljenega z Uredbo (EU) 2021/6972. Tako se bo zagotovila kontinuiteta
     pretekle polne pridružitve programu Obzorje 2020 in njegovemu predhodniku 7. OP. To
     sodelovanje je bilo ocenjeno kot koristno za obe strani, pri čemer ima posebno dodano
     vrednost na tematskih področjih, kot so okolje, zdravje in hrana ter raziskovanje oceanov.

     Ferski otoki so bili izraziti neto plačniki v predhodna okvirna programa. Predlagani novi
     sporazum določa pravične in uravnotežene pogoje glede finančnega prispevka Ferskih otokov
     za program Obzorje Evropa. S členom 6(6) „krovnega sporazuma“ je določena možnost
     uporabe koeficienta, medtem ko člena 7 in 8 urejata prilagoditev oziroma popravne
     mehanizme v zvezi s programi, kot je program Obzorje Evropa, v katerih se taki mehanizmi
     uporabljajo. Priloga I k Protokolu o programu Obzorje Evropa dodatno ureja program plačil,
     raven koeficienta, ki se uporablja za finančni prispevek Ferskih otokov, ter tehnične
     podrobnosti za delovanje popravnega mehanizma.

     Protokol o programu Obzorje Evropa temelji na izkušnjah s programom Obzorje 2020 in
     7. OP ter tako kot prejšnji pridružitveni sporazum vključuje klavzulo o vzajemnosti, s katero
     se bo, kolikor je mogoče, raziskovalcem in pravnim subjektom s sedežem v Uniji zagotovil
     dostop do sodelovanja v raziskovalnih in inovacijskih programih Ferskih otokov, ki so
     enakovredni programu Obzorje Evropa, v skladu s pogoji, določenimi v nacionalni zakonodaji
     Ferskih otokov. Priloga II k Protokolu vsebuje seznam programov Ferskih otokov, ki so
     odprti za sodelovanje raziskovalnih subjektov s sedežem v EU.

     Osnutek sporazuma, priložen temu predlogu za sklep Sveta, je v skladu s pogajalskimi
     smernicami, ki jih je izdal Svet.

     2.      PRAVNI ELEMENTI PREDLOGA
     Predlog sklepa Sveta temelji na členu 186 in členu 218(5) Pogodbe o delovanju Evropske
     unije.

     3.      PRORAČUNSKE POSLEDICE
     V oceni finančnih posledic zakonodajnega predloga, priloženi temu sklepu, so navedene
     okvirne proračunske posledice.

     Glede na navedeno Komisija predlaga, da Svet:
     — v imenu Unije sprejme odločitev o podpisu in začasni uporabi Sporazuma;
     — pogajalca za Sporazum pooblasti, da v imenu Unije podpiše sporazum med Evropsko unijo
     in vlado Ferskih otokov o sodelovanju Ferskih otokov v programih Unije ter predloži uradno
     obvestilo, ki se zahteva v skladu s členom 15(2) Sporazuma, o zaključku notranjih postopkov
     Unije, potrebnih za začasno uporabo navedenega sporazuma.
     2
            Uredba (EU) 2021/697 Evropskega parlamenta in Sveta z dne 29. aprila 2021 o vzpostavitvi
            Evropskega obrambnega sklada ter razveljavitvi Uredbe (EU) 2018/1092 (UL L 170, 12.5.2021,
            str. 149).

SL                                                  3                                                    SL
 ---pagebreak---                                                                 2022/0044 (NLE)

                                                     Predlog

                                                SKLEP SVETA

         o podpisu, v imenu Unije, in začasni uporabi Sporazuma med Evropsko unijo na eni
            strani in vlado Ferskih otokov na drugi strani o sodelovanju Ferskih otokov v
                                           programih Unije

     SVET EVROPSKE UNIJE JE –
     ob upoštevanju Pogodbe o delovanju Evropske unije ter zlasti člena 186 v povezavi s
     členom 218(5) Pogodbe,
     ob upoštevanju predloga Evropske komisije,
     ob upoštevanju naslednjega:
     (1)     Okvirni program Unije za raziskave in inovacije Obzorje Evropa (2021–2027) (v
             nadaljnjem besedilu: program Obzorje Evropa) je bil vzpostavljen z
             Uredbo (EU) 2021/6953.
     (2)     V skladu s členom 16(1), točka (d), Uredbe (EU) 2021/695 je program Obzorje
             Evropa odprt za pridružitev tretjih držav in ozemelj, ki skupaj izpolnjujejo merila iz
             navedenega člena.
     (3)     V skladu s členom 16(2) Uredbe (EU) 2021/695 je za pridružitev takih držav in
             ozemelj programu Obzorje Evropa potreben sporazum, ki ureja sodelovanje take
             države ali ozemlja v katerem koli programu Unije ter zagotavlja pravično ravnotežje
             glede prispevkov in koristi tretje države, ki sodeluje v programih Unije, določa pogoje
             za sodelovanje v programih Unije, vključno z izračunom finančnih prispevkov za
             posamezne programe, in administrativne stroške programov, na tretjo državo ne
             prenaša nobenega pooblastila za odločanje v zvezi s programom Unije ter jamči
             pravice Unije, da zagotavlja dobro finančno poslovodenje in ščiti svoje finančne
             interese.
     (4)     Ferski otoki so z dopisom z dne 14. maja 2020 uradno izrazili zanimanje za
             pridružitev programu Obzorje Evropa.
     (5)     Svet je 13. julija 2021 odobril začetek pogajanj v imenu Evropske unije za sklenitev
             sporazuma med Evropsko unijo na eni strani in Ferskimi otoki na drugi strani o
             splošnih načelih sodelovanja Ferskih otokov v programih Unije in pridružitvi Ferskih
             otokov okvirnemu programu za raziskave in inovacije Obzorje Evropa (2021–2027).
     (6)     Pogajanja so bila uspešno zaključena, Sporazum pa je bil parafiran 8. oktobra 2021.
     (7)     Sporazum določa pogoje pridružitve Ferskih otokov programom Unije. V skladu s
             členom 3 Sporazuma je treba za pridružitev programom Unije sprejeti protokole.

     3
             Uredba (EU) 2021/695 Evropskega parlamenta in Sveta z dne 28. aprila 2021 o vzpostavitvi okvirnega
             programa za raziskave in inovacije Obzorje Evropa, določitvi pravil za sodelovanje in razširjanje
             rezultatov ter razveljavitvi uredb (EU) št. 1290/2013 in (EU) št. 1291/2013 (UL L 170, 12.5.2021,
             str. 1).

SL                                                       4                                                        SL
 ---pagebreak---      (8)    V skladu s pooblastilom Sveta so pogajanja o Protokolu o pridružitvi Ferskih otokov
            okvirnemu programu za raziskave in inovacije Obzorje Evropa (2021–2027) potekala
            vzporedno s pogajanji o Sporazumu, pri čemer je Protokol sestavni del Sporazuma.
     (9)    Sporazum bi bilo treba podpisati v imenu Unije s pridržkom njegove poznejše
            sklenitve.
     (10)   Da bi se zagotovilo neprekinjeno sodelovanje med Unijo in Ferskimi otoki na
            področju raziskav, tehnološkega razvoja in inovacij ter omogočilo sodelovanje Ferskih
            otokov v programu Obzorje Evropa od začetka programa, bi bilo treba Sporazum
            začasno uporabljati do zaključka postopkov, potrebnih za začetek njegove
            veljavnosti –
     SPREJEL NASLEDNJI SKLEP:

                                                Člen 1
     Podpis, v imenu Unije, Sporazuma med Evropsko unijo na eni strani in vlado Ferskih otokov
     na drugi strani o sodelovanju Ferskih otokov v programih Unije se odobri s pridržkom
     sklenitve navedenega sporazuma.
     Besedilo Sporazuma je priloženo temu sklepu.

                                                Člen 2
     Predsednik Sveta imenuje osebo ali osebe, pooblaščene za podpis Sporazuma.

                                                Člen 3
     Sporazum se začasno uporablja v skladu s členom 15(2) Sporazuma do zaključka postopkov,
     potrebnih za začetek njegove veljavnosti, pri čemer je za to treba poslati uradno obvestilo iz
     navedenega člena.

                                                Člen 4
     Ta sklep začne veljati [datum sprejetja Sporazuma].
     V Bruslju,

                                                 Za Svet
                                                 predsednik

SL                                                  5                                                 SL
 ---pagebreak---             OCENA FINANČNIH POSLEDIC ZAKONODAJNEGA PREDLOGA

     1.     NASLOV PREDLOGA
     Predlog sklepa Sveta o podpisu, v imenu Unije, in začasni uporabi Sporazuma med
     Evropsko unijo na eni strani in vlado Ferskih otokov na drugi strani o sodelovanju
     Ferskih otokov v programih Unije

     2.     PRORAČUNSKE VRSTICE
            Prihodkovna proračunska vrstica (poglavje/člen/postavka): 6 0 1 0 – Obzorje Evropa
            – namenski prejemki
            Znesek za zadevno leto, določen v proračunu:
            (samo v primeru namenskih prejemkov):
            Prihodki bodo dodeljeni naslednji odhodkovni vrstici (poglavje/člen/postavka):
            celotni člen 01.0101 (01.010101, 01.010102, 01.010103, 01.010111, 01.010112,
            01.010113, 01.010171, 01.010172, 01.010173, 01.010174, 01.010176);
            celotno poglavje 01.02 (01.020101, 01.020102, 01.020103, 01.020210, 01.020211,
            01.020212, 01.020220, 01.020230, 01.020231, 01.020240, 01.020241, 01.020242,
            01.020243, 01.020250, 01.020251, 01.020252, 01.020253, 01.020254, 01.020260,
            01.020261, 01.020270, 01.020301, 01.020302, 01.020303, 01.020401, 01.020402).
            Proračunska vrstica 20.XX – Upravni odhodki Evropske komisije

     3.     FINANČNE POSLEDICE
                 Predlog nima finančnih posledic.
                Predlog nima finančnih posledic za odhodke, ima pa finančne posledice za
                 prihodke.
                 Predlog ima finančne posledice za namenske prejemke.

SL                                               6                                               SL
 ---pagebreak---               Njihov učinek je naslednji:
                                                                        v mio. EUR (na eno decimalno mesto natančno)

            Prihodkovna                  Posledice za                XX mesecev od                     Leto N
            proračunska vrstica           prihodke4,5           dd. mmm llll (po potrebi)

            6010                                         7,8 84 mesecev od 1. januarja 2021                      1,1

                                                     Stanje po ukrepu

          Prihodkovna         2021         2022         2023            2024        2025        2026            2027
          proračunska
             vrstica

     6010                      1,1          1,1          1,2             1,1        1,1          1,1             1,2

              (samo v primeru namenskih prejemkov, če je proračunska vrstica že znana)
                                                     Stanje po ukrepu

          Odhodkovna          2021         2022         2023            2024        2025        2026            2027
          proračunska
            vrstica6

     člen 01.0101       in     1,1          1,1          1,1             1,0        1,1          1,1             1,1
     poglavje 01.02

     20.XX                    0,005        0,011        0,017           0,021      0,026       0,032            0,046

     4.        UKREPI PROTI GOLJUFIJAM
               Člen 325 Pogodbe o delovanju Evropske unije (PDEU) določa, da Komisija
               preprečuje goljufije in vsa druga nezakonita dejanja, ki škodijo finančnim interesom
               Unije. Preprečevanje in odkrivanje goljufij je zato splošna obveznost vseh služb
               Komisije v okviru njihovih vsakodnevnih dejavnosti v zvezi z uporabo virov.
               Goljufije v zvezi s sredstvi EU imajo posebno negativne posledice za ugled Komisije
               in izvajanje politik EU.

     4
              Letni zneski se ocenijo z uporabo formule oz. metode iz oddelka 5. Za začetno leto se letni znesek
              praviloma plača v celoti, brez znižanja oziroma sorazmernega znižanja.
     5
              Pri tradicionalnih lastnih sredstvih (carine, prelevmani na sladkor) se navedejo neto zneski, tj. bruto
              zneski po odbitku 20 % stroškov pobiranja.
     6
              Uporabi se samo, če je potrebno.

SL                                                          7                                                           SL
 ---pagebreak---      Sedanja strategija Komisije za boj proti goljufijam (COM(2019) 196) je bila sprejeta
     29. aprila 2019 in je nadomestila strategijo iz leta 2011. V tem dokumentu o politiki
     so določene prednostne naloge Komisije na področju boja proti goljufijam ob
     upoštevanju večletnega finančnega okvira za obdobje 2021–2027. Glavna cilja
     strategije iz leta 2019 sta (1) „[n]adalje izboljšati razumevanje vzorcev goljufij,
     profilov goljufov in sistemskih ranljivosti v zvezi z goljufijami, ki škodijo proračunu
     EU“ (zbiranje in analiza podatkov), ter (2) „[o]ptimizirati usklajevanje, sodelovanje
     in poteke dela za boj proti goljufijam, zlasti med službami Komisije in izvajalskimi
     agencijam“ (usklajevanje, sodelovanje in postopki). Strategiji je priložen akcijski
     načrt s 63 točkami, ki naj bi se načeloma v celoti izvajal od konca leta 2021.
     Vodilna načela in ciljni standardi strategije Komisije za boj proti goljufijam iz
     leta 2019 so:
     •     ničelna toleranca do goljufij;
     •     boj proti goljufijam kot sestavni del notranje kontrole;
     •     stroškovna učinkovitost kontrol;
     •     poklicna integriteta in usposobljenost osebja EU;
     •     preglednost porabe sredstev EU;
     •     preprečevanje goljufij, zlasti zaščita programov porabe pred goljufijami;
     •     učinkovite preiskovalne zmogljivosti in hitra izmenjava informacij;
     •    hitra odprava (vključno z izterjavo sredstev, pridobljenih s poneverbo, in
     sodnimi/upravnimi sankcijami);
     •    dobro sodelovanje med notranjimi in zunanjimi akterji, zlasti med EU in
     odgovornimi nacionalnimi organi ter med službami vseh zadevnih institucij in
     organov EU;
     •     učinkovito notranje in zunanje komuniciranje o boju proti goljufijam.
     Členi 9–12 Sporazuma vsebujejo podrobne določbe v zvezi ukrepi proti goljufijam.
     Te ukrepe je treba uporabljati horizontalno, da se zagotovi zaščita finančnih
     interesov EU v vseh programih ali dejavnostih EU, zajetih v morebitnih prihodnjih
     protokolih, ki jih lahko sprejme skupni odbor na podlagi sporazuma za pridružitev
     Ferskih otokov številnim programom ali dejavnostim EU. Uporabljajo se tudi za
     pridružitev Ferskih otokov programu Obzorje Evropa, zajeto s Protokolom o
     pridružitvi Ferskih otokov okvirnemu programu za raziskave in inovacije Obzorje
     Evropa (2021–2027), o katerem so pogajanja potekala vzporedno s pogajanji o
     Sporazumu in ki je sestavni del Sporazuma.
     Zgoraj navedene določbe (členi 9–12 Sporazuma) določajo zlasti potrebne
     podrobnosti in postopke ter omogočajo neovirano izvajanje nalog organov, pristojnih
     za zaščito finančnih interesov EU (Komisije, vključno z uradom OLAF, Evropskega
     računskega sodišča in EJT). Načelo se med celotnim izvajanjem programov ali
     dejavnosti, zajetih s protokoli k Sporazumu, ne spreminja: finančne interese EU je
     treba zaščititi s sorazmernimi ukrepi, vključno z ukrepi v zvezi s preprečevanjem,
     odkrivanjem, odpravljanjem in preiskovanjem nepravilnosti, tudi goljufij, z izterjavo
     izgubljenih, neupravičeno izplačanih ali nepravilno porabljenih sredstev ter po
     potrebi z naložitvijo upravnih sankcij.

SL                                          8                                                  SL
 ---pagebreak---           V skladu s finančno uredbo mora vsaka oseba ali subjekt, ki prejema sredstva Unije,
          v celoti sodelovati pri zaščiti finančnih interesov Unije, Komisiji, uradu OLAF in
          Računskemu sodišču podeliti potrebne pravice in dostop ter zagotoviti, da vse tretje
          osebe, ki so vključene v izvrševanje sredstev Unije, podelijo enakovredne pravice.
          Kot je izrecno določeno v členu 9(4) Sporazuma, se lahko pregledi in revizije
          izvajajo tudi po začasni prekinitvi uporabe protokola, prenehanju uporabe ali
          odpovedi Sporazuma.
          V skladu s Sporazumom lahko Evropski urad za boj proti goljufijam (OLAF) na
          ozemlju Ferskih otokov izvaja upravne preiskave, vključno s pregledi in inšpekcijami
          na kraju samem, da bi ugotovil, ali je prišlo do goljufije, korupcije ali kakršnega koli
          drugega nezakonitega dejanja, ki škodi finančnim interesom Unije.
          V skladu s Sporazumom morajo organi Ferskih otokov sodelovati z Evropskim
          javnim tožilstvom ter mu omogočiti, da opravlja svojo dolžnost, tj. preiskovanje,
          pregon in obtožba storilcev kaznivih dejanj in udeležencev pri kaznivih dejanjih, ki
          škodujejo finančnim interesom Evropske unije, kot je določeno v
          Direktivi (EU) 2017/1371 Evropskega parlamenta in Sveta z dne 5. julija 2017 o
          boju proti goljufijam, ki škodijo finančnim interesom Unije, z uporabo kazenskega
          prava.
          Poleg tega Sporazum določa učinkovit mehanizem za zagotovitev izvrševanja
          sklepov Komisije ter sodb in sodnih odločb Sodišča v zvezi z zahtevki, ki izhajajo iz
          programa, na ozemlju Ferskih otokov.

     5.   DRUGE OPOMBE
          Metoda izračuna finančnega prispevka Ferskih otokov za vse programe EU je
          opredeljena v členih 6, 7 in 8 Sporazuma. V zvezi s finančnim prispevkom Ferskih
          otokov za program Obzorje Evropa so v členu 5 Protokola o pridružitvi Ferskih
          otokov okvirnemu programu za raziskave in inovacije Obzorje Evropa (2021–2027)
          ter Prilogi I k Protokolu določene dodatne tehnične podrobnosti za uporabo
          mehanizma prilagoditve in mehanizma samodejnega popravka. Model finančnega
          prispevka, ki se uporablja v programu Obzorje Evropa, je drugačen od modelov v
          vseh drugih programih EU in določa uporabo mehanizma samodejnega popravka (v
          skladu s členom 16 uredbe o programu Obzorje Evropa).

SL                                              9                                                    SL
 ---documentbreak---                            EVROPSKA
                           KOMISIJA

                                                  Bruselj, 24.2.2022
                                                  COM(2022) 64 final

                                                  ANNEX

                                       PRILOGA

                                            k

                                    SKLEPU SVETA

     o podpisu, v imenu Unije, in začasni uporabi Sporazuma med Evropsko unijo na eni
        strani in vlado Ferskih otokov na drugi strani o sodelovanju Ferskih otokov v
                                       programih Unije

SL                                                                                      SL
 ---pagebreak---                                                   PRILOGA
     SPORAZUM MED Evropsko unijo na eni strani in vlado Ferskih otokov na drugi strani
     o sodelovanju Ferskih otokov v programih Unije
     Evropska unija (v nadaljnjem besedilu: Unija)
     na eni strani
     in
     vlada Ferskih otokov (v nadaljnjem besedilu: Ferski otoki)
     na drugi strani,
     v nadaljnjem besedilu „pogodbenici“, STA SE –
     OB UPOŠTEVANJU želje Ferskih otokov, da se pridružijo najrazličnejšim programom in
     dejavnostim Unije;
     OB UPOŠTEVANJU, da Ferski otoki sklenejo ta sporazum v imenu Kraljevine Danske na
     podlagi Zakona o sklepanju sporazumov v okviru mednarodnega prava s strani vlade Ferskih
     otokov;
     V ŽELJI, da bi vzpostavili trajen okvir za sodelovanje med pogodbenicama z jasnimi in
     natančnimi pogoji za sodelovanje Ferskih otokov v programih in dejavnostih Unije ter
     mehanizem za olajšanje vzpostavitve takega sodelovanja v posameznih programih ali
     dejavnostih Unije;
     OB UPOŠTEVANJU zlasti želje Ferskih otokov, da bi dodatno okrepili odnose z Unijo na
     področjih v svoji pristojnosti, med drugim na področjih sodelovanja pri raziskavah in
     inovacijah ter izobraževanja, usposabljanja, mladine, kulture in športa;
     OB UPOŠTEVANJU skupnih ciljev, vrednot in tesne povezanosti pogodbenic na področju
     raziskav in inovacij, ki so bili vzpostavljeni v preteklosti v sporazumih o pridružitvi h
     kasnejšim okvirnim programom za raziskave in inovacije1, in ob prepoznavanju skupne želje
     pogodbenic po nadaljnjem razvoju, krepitvi ter spodbujanju in razširjanju njunih odnosov in
     sodelovanja;
     KER je bil okvirni program Evropske unije za raziskave in inovacije Obzorje Evropa
     vzpostavljen z Uredbo (EU) 2021/695 Evropskega parlamenta in Sveta2 (v nadaljnjem
     besedilu: program Obzorje Evropa);

     1
            Sporazum med Evropsko unijo in Vlado Ferskih otokov o znanstvenem in tehnološkem sodelovanju
            (UL L 245, 17.9.2010, str. 2) ter Sporazum o znanstvenem in tehnološkem sodelovanju med Evropsko
            unijo in Ferskimi otoki, ki Ferske otoke pridružuje k okvirnemu programu za raziskave in inovacije
            (2014–2020) – Obzorje 2020 (UL L 35, 11.2.2015, str. 3).
     2
            Uredba (EU) 2021/695 Evropskega parlamenta in Sveta z dne 28. aprila 2021 o vzpostavitvi okvirnega
            programa za raziskave in inovacije Obzorje Evropa, določitvi pravil za sodelovanje in razširjanje
            rezultatov ter razveljavitvi uredb (EU) št. 1290/2013 in (EU) št. 1291/2013 (UL L 170, 12.5.2021,
            str. 1).

SL                                                      1                                                        SL
 ---pagebreak---      OB UPOŠTEVANJU prizadevanj Unije, da bi prevzela vodilno vlogo in se povezala z
     mednarodnimi partnerji, da bi skupaj obravnavali globalne izzive v skladu z akcijskim
     načrtom za ljudi, planet in blaginjo iz agende Združenih narodov z naslovom „Spreminjamo
     naš svet: agenda za trajnostni razvoj do leta 2030“, ter ob priznavanju, da so raziskave in
     inovacije ključni dejavniki ter nujna orodja za trajnostno rast na podlagi inovacij, gospodarsko
     konkurenčnost in privlačnost;
     OB PRIZNAVANJU splošnih načel iz Uredbe (EU) 2021/695;
     OB PRIZNAVANJU ciljev prenovljenega evropskega raziskovalnega prostora za oblikovanje
     skupnega znanstvenega in tehnološkega prostora, ustvarjanje enotnega trga za raziskave in
     inovacije, podpiranje in lajšanje sodelovanja med organizacijami na področju raziskav in
     inovacij, vključno z univerzami, ter izmenjave dobrih praks in privlačnih raziskovalnih
     poklicnih poti, lajšanje čezmejne in medsektorske mobilnosti raziskovalcev, spodbujanje
     prostega pretoka znanstvenega znanja in inovacij, spodbujanje spoštovanja akademske
     svobode in svobode znanstvenega raziskovanja, podpiranje znanstveno-izobraževalnih in
     komunikacijskih dejavnosti ter spodbujanje konkurenčnosti in privlačnosti sodelujočih
     gospodarstev ter tega, da so države, pridružene programu Obzorje Evropa, ključne
     potencialne partnerice v tem prizadevanju;

     S POUDARKOM NA vlogi evropskih partnerstev, ki obravnavajo nekatere najbolj pereče
     evropske izzive s pomočjo usklajenih raziskovalnih in inovacijskih pobud, ki pomembno
     prispevajo k prednostnim nalogam Unije na področju raziskav in inovacij, za katere sta
     potrebni kritična masa in dolgoročna vizija, ter pomenu sodelovanja pridruženih držav v
     navedenih evropskih partnerstvih;
     OB PRIZADEVANJU za vzpostavitev obojestransko koristnih pogojev, ki bi omogočali
     ustvarjanje dostojnih delovnih mest, krepitev inovacijskih ekosistemov pogodbenic in
     podporo tem ekosistemom z zagotavljanjem pomoči podjetjem pri inovacijah in širitvi na
     trgih pogodbenic ter lajšanje sprejemanja in uvajanja inovacij ter dostopa do njih, vključno z
     dejavnostmi za krepitev zmogljivosti;
     OB PRIZNAVANJU, da bi moralo vzajemno sodelovanje pogodbenic v raziskovalnih in
     inovacijskih programih druge pogodbenice zagotavljati vzajemne koristi, ob upoštevanju, da
     si pogodbenici pridržujeta pravico do omejitve ali pogojevanja sodelovanja v svojih
     raziskovalnih in inovacijskih programih, zlasti za ukrepe, povezane z njunimi strateškimi
     sredstvi, interesi, avtonomijo ali varnostjo –

     DOGOVORILI O NASLEDNJEM:

                                                 Člen 1
                                            Predmet urejanja
     Ta sporazum (v nadaljnjem besedilu: Sporazum) določa pravila, ki se uporabljajo za
     sodelovanje Ferskih otokov v katerem koli programu ali dejavnosti Unije.

SL                                                  2                                                   SL
 ---pagebreak---                                                      Člen 2
                                             Opredelitev pojmov
     V tem sporazumu se uporabljajo naslednje opredelitve pojmov:
     (a) „temeljni akt“ pomeni:
     (i) pravni akt ene ali več institucij Unije o vzpostavitvi programa, ki ni priporočilo ali mnenje
     in ki določa pravno podlago za ukrep in za izvrševanje ustreznih odhodkov, predvidenih
     v proračunu Unije, ali proračunskih jamstev ali finančne pomoči, ki se krije iz proračuna
     Unije, vključno s kakršnimi koli spremembami in s kakršnimi koli zadevnimi akti institucije
     Unije, ki ga dopolnjujejo ali izvajajo, razen tistih o sprejemanju delovnih programov, ali
     (ii) pravni akt ene ali več institucij Unije, ki ni priporočilo ali mnenje in s katerim se
     vzpostavi dejavnost, ki se financira iz proračuna Unije, z izjemo programov, vključno s
     kakršnimi koli spremembami in s kakršnimi koli zadevnimi akti institucije Unije, ki ga
     dopolnjujejo ali izvajajo, razen tistih o sprejemanju delovnih programov;
     (b) „sporazum o financiranju“ pomeni sporazume v zvezi s programi in dejavnostmi Unije iz
     protokolov k temu sporazumu, v katerih sodelujejo Ferski otoki, o izvrševanju finančnih
     sredstev Unije, kot so sporazumi o dodelitvi nepovratnih sredstev, sporazumi o prispevkih,
     okvirni sporazumi o finančnem partnerstvu, sporazumi o financiranju in sporazumi o jamstvu;
     (c) „druga pravila v zvezi z izvajanjem programa in dejavnosti Unije“ pomenijo pravila iz
     Uredbe (EU, Euratom) 2018/1046 Evropskega parlamenta in Sveta3 (v nadaljnjem besedilu:
     finančna uredba), ki se uporabljajo za splošni proračun Unije, delovni program ali razpise
     oziroma druge postopke dodeljevanja Unije;
     (d) „postopek dodeljevanja Unije“ pomeni postopek za dodeljevanje finančnih sredstev Unije,
     ki ga začne Unija ali osebe ali subjekti, pooblaščeni za izvrševanje finančnih sredstev Unije;
     (e) „subjekt s Ferskih otokov“ pomeni katero koli vrsto subjekta (fizično osebo, pravno osebo
     ali drug subjekt), ki lahko sodeluje v dejavnostih programa ali dejavnosti Unije v skladu
     s temeljnim aktom in ima stalno prebivališče ali sedež na Ferskih otokih.

                                                     Člen 3
                                          Vzpostavitev sodelovanja
     1.     Ferski otoki lahko sodelujejo v programih in dejavnostih Unije oziroma, v izjemnih
     primerih, delu programov ali dejavnosti Unije, ki so v skladu s temeljnimi akti odprti za
     sodelovanje Ferskih otokov in so zajeti s protokoli, ter prispevajo k njim.

     3
            Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih
            pravilih, ki se uporabljajo za splošni proračun Unije, spremembi uredb (EU) št. 1296/2013, (EU)
            št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU)
            št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom)
            št. 966/2012 (UL L 193, 30.7.2018, str. 1).

SL                                                      3                                                         SL
 ---pagebreak---      2.     Posebni pogoji sodelovanja Ferskih otokov v okvirnem programu za raziskave in
     inovacije (2021–2027) so določeni v Protokolu o pridružitvi Ferskih otokov okvirnemu
     programu za raziskave in inovacije Obzorje Evropa (2021–2027). Ne glede na člen 15(7) tega
     sporazuma lahko skupni odbor, ustanovljen na podlagi tega sporazuma, spremeni navedeni
     protokol.
     3.     Ne glede na člen 15(7) tega sporazuma se posebni pogoji sodelovanja Ferskih otokov
     v katerem koli drugem programu ali dejavnosti Unije določijo v protokolih k temu
     sporazumu, ki jih sprejme in spremeni skupni odbor, ustanovljen na podlagi tega sporazuma.
     4.      V protokolih se:
     (a) opredelijo programi in dejavnosti Unije oziroma, v izjemnih primerih, del programov ali
     dejavnosti Unije, v katerih sodelujejo Ferski otoki;
     (b) določi trajanje sodelovanja, ki se nanaša na obdobje, v katerem lahko Ferski otoki in
     subjekti s Ferskih otokov zaprosijo za financiranje Unije ali se lahko pooblastijo za
     izvrševanje finančnih sredstev Unije;
     (c) določijo posebni pogoji sodelovanja Ferskih otokov in subjektov s Ferskih otokov,
     vključno s posebnimi podrobnostmi za izvajanje finančnih pogojev, kot so opredeljeni
     v členih 6 in 7 tega sporazuma, posebnimi podrobnostmi o mehanizmu popravkov, kot je
     opredeljen v členu 8 tega sporazuma, in pogoji sodelovanja v strukturah, vzpostavljenih za
     izvajanje navedenih programov ali dejavnosti Unije. Ti pogoji so skladni s tem sporazumom
     ter temeljnimi akti in akti ene ali več institucij Unije, s katerimi se vzpostavljajo takšne
     strukture;
     (d) po potrebi določi znesek prispevka Ferskih otokov za program Unije, ki se izvaja s
     finančnim instrumentom ali proračunskim jamstvom.

                                                      Člen 4
                                 Skladnost s pravili programa ali dejavnosti
     1.      Ferski otoki sodelujejo v programih in dejavnostih Unije oziroma delih programov
             ali dejavnosti Unije, zajetih s protokoli k temu sporazumu, v skladu s pogoji,
             določenimi v tem sporazumu, protokolih k temu sporazumu, temeljnih aktih in
             drugih pravilih, ki se nanašajo na izvajanje programov in dejavnosti Unije.
     2.      Pogoji iz odstavka 1 vključujejo:
     (a)     upravičenost subjektov s Ferskih otokov in vse druge pogoje za upravičenost v zvezi
             s Ferskimi otoki, zlasti glede izvora, kraja dejavnosti ali državljanstva;
     (b)     pogoje, ki se uporabljajo za predložitev, oceno in izbiro vlog ter za izvajanje ukrepov
             s strani upravičenih subjektov s Ferskih otokov.
     3.      Pogoji iz odstavka 2, točka (b), so enakovredni pogojem, ki se uporabljajo za
             upravičene subjekte iz držav članic, vključno s spoštovanjem omejevalnih ukrepov
             Evropske unije4, razen če s pogoji iz odstavka 1 ni določeno drugače.

     4
            Omejevalni ukrepi EU so omejevalni ukrepi, sprejeti v skladu s Pogodbo o Evropski uniji ali Pogodbo o
            delovanju Evropske unije.

SL                                                       4                                                          SL
 ---pagebreak---                                               Člen 5
             Sodelovanje Ferskih otokov pri upravljanju programov ali dejavnosti

     1.   Predstavniki ali strokovnjaki Ferskih otokov ali strokovnjaki, ki jih imenujejo Ferski
          otoki, lahko sodelujejo kot opazovalci, razen če se to nanaša na točke, rezervirane
          samo za države članice, ali v zvezi s programom ali dejavnostjo, pri katerem oziroma
          kateri Ferski otoki ne sodelujejo, v odborih, srečanjih strokovnih skupin ali na drugih
          podobnih srečanjih, na katerih sodelujejo predstavniki ali strokovnjaki držav članic
          ali strokovnjaki, ki jih imenujejo države članice, ter ki pomagajo Evropski komisiji
          pri izvajanju in upravljanju programov, dejavnosti ali njihovih delov, pri katerih
          sodelujejo Ferski otoki v skladu s členom 3, ali ki jih ustanovi Evropska komisija
          glede izvrševanja prava Unije v zvezi s temi programi, dejavnostmi ali njihovimi
          deli. Predstavniki ali strokovnjaki Ferskih otokov ali strokovnjaki, ki jih imenujejo
          Ferski otoki, pri glasovanju niso prisotni. Ferski otoki so obveščeni o rezultatu
          glasovanja.
     2.   Kadar strokovnjaki ali ocenjevalci niso imenovani na podlagi državljanstva,
          državljanstvo ni razlog za izključitev strokovnjakov in ocenjevalcev s Ferskih
          otokov.
     3.   V skladu s pogoji iz odstavka 1 za udeležbo predstavnikov Ferskih otokov na
          srečanjih iz odstavka 1 ali drugih srečanjih, povezanih z izvajanjem programov in
          dejavnosti, veljajo ista pravila in postopki, kot se uporabljajo za predstavnike držav
          članic, zlasti vključno s pravico do besede, prejemanjem informacij in
          dokumentacije, razen če se to nanaša na točke, rezervirane samo za države članice,
          ali v zvezi s programom ali dejavnostjo, pri katerem oziroma kateri Ferski otoki ne
          sodelujejo, ter povračilom potnih stroškov in dnevnic.
     4.   V protokolih k temu sporazumu se lahko opredelijo nadaljnje podrobnosti o udeležbi
          strokovnjakov ter o sodelovanju Ferskih otokov v upravnih odborih in strukturah,
          ustanovljenih za namene izvajanja programov ali dejavnosti Unije, kot so opredeljeni
          v zadevnem protokolu.

                                              Člen 6
                                         Finančni pogoji
     1.   Sodelovanje Ferskih otokov ali subjektov s Ferskih otokov v programih ali
          dejavnostih Unije oziroma njihovih delih je pogojeno s tem, da Ferski otoki finančno
          prispevajo k ustreznemu financiranju v okviru proračuna Unije.

     2.   Finančni prispevek je v obliki vsote:
          (a) pristojbine za sodelovanje in
          (b) operativnega prispevka.
     3.   Finančni prispevek je v obliki letnega plačila v enem ali več obrokih.
     4.   Brez poseganja v odstavek 8 tega člena in člen 7 znaša pristojbina za sodelovanje
          4 % letnega operativnega prispevka in se ne prilagaja za nazaj. Od leta 2028 lahko
          skupni odbor spremeni pristojbino za sodelovanje.

SL                                                5                                                 SL
 ---pagebreak---      5.    Operativni prispevek krije odhodke za poslovanje in podporo ter je dodatek, tako
           v odobritvah za prevzem obveznosti kot v odobritvah plačil, k zneskom, ki so bili
           vneseni v proračun Unije, ki je bil dokončno sprejet za programe ali dejavnosti
           oziroma izjemoma njihove dele, po potrebi povečanim za zunanje namenske
           prejemke, ki ne izhajajo iz finančnih prispevkov drugih donatorjev za programe in
           dejavnosti Unije, zajete s posameznimi protokoli k temu sporazumu.
     6.    Začetni operativni prispevek temelji na razdelitvenem ključu za prispevke,
           opredeljenem kot razmerje med bruto domačim proizvodom (BDP) Ferskih otokov
           po tržnih cenah in BDP Evropske unije po tržnih cenah. BDP po tržnih cenah, ki se
           uporabita, določi posebna služba Komisije na podlagi najnovejših statističnih
           podatkov, ki so na voljo za izračune proračuna v letu pred letom, ko zapade letno
           plačilo. Z odstopanjem začetni operativni prispevek za leto 2021 temelji na BDP
           leta 2019 po tržnih cenah. Prilagoditve tega razdelitvenega ključa za prispevke se
           lahko določijo v zadevnih protokolih.
     7.    Operativni prispevek temelji na uporabi razdelitvenega ključa za prispevke za
           prvotne odobritve za prevzem obveznosti, ki se povečajo, kot je opisano v odstavku 5
           tega člena, vnesene v proračun Unije, ki je dokončno sprejet za leto, ki se uporablja
           za financiranje programov ali dejavnosti Unije oziroma izjemoma njihovih delov, v
           katerih sodelujejo Ferski otoki.
     8.    Pristojbina za sodelovanje iz odstavka 2 tega člena v obdobju 2021–2027 znaša:
           –     2021: 0,5 %;
           –     2022: 1 %;
           –     2023: 1,5 %;
           –     2024: 2 %;
           –     2025: 2,5 %;
           –     2026: 3 %;
           –     2027: 4 %.
     9.    Unija Ferskim otokom na zahtevo zagotovi informacije v zvezi z njihovo finančno
           udeležbo, ki so vključene v proračunske in računovodske informacije ter informacije
           v zvezi s smotrnostjo in ocenjevanjem, predložene organom Unije, pristojnim za
           proračun in razrešnico, v zvezi s programi in dejavnostmi Unije, v katerih sodelujejo
           Ferski otoki. Te informacije se zagotovijo ob ustreznem upoštevanju pravil Unije in
           Ferskih otokov o zaupnosti in varstvu podatkov ter ne posegajo v informacije, do
           katerih so Ferski otoki upravičeni v skladu s členom 10 tega sporazuma.
     10.   Vsi prispevki Ferskih otokov ali plačila s strani Unije in izračun dolgovanih zneskov
           ali zneskov, ki jih je treba prejeti, se izvršijo v eurih.
     11.   Podrobne določbe za izvajanje tega člena so določene v zadevnih protokolih.

                                              Člen 7
               Programi in dejavnosti, za katere se uporablja mehanizem prilagoditve
     1.    Če je tako določeno v zadevnem protokolu, se lahko operativni prispevek programa
           ali dejavnosti oziroma dela programa ali dejavnosti za leto N v enem ali več
           naslednjih letih prilagodi navzgor ali navzdol na podlagi proračunskih obveznosti,

SL                                              6                                                  SL
 ---pagebreak---             prevzetih za odobritve za prevzem obveznosti v navedenem letu, njihovega
            izvrševanja prek pravnih obveznosti in njihove sprostitve.
     2.     Prva prilagoditev se izvede v letu N + 1, ko se začetni prispevek prilagodi navzgor
            ali navzdol za razliko med začetnim prispevkom in prilagojenim prispevkom, ki se
            izračuna z uporabo razdelitvenega ključa za prispevke iz leta N in prilagodi na
            podlagi uporabe koeficienta, če tako določa zadevni protokol, za vsoto:
            (a)   zneska proračunskih obveznosti, prevzetih za odobritve za prevzem obveznosti,
                  odobrene v letu N v okviru sprejetega proračuna Unije, in za odobritve za
                  prevzem obveznosti, ki ustrezajo sproščenim obveznostim, ki so spet na voljo,
                  ter
            (b)   vseh odobritev iz zunanjih namenskih prejemkov, ki ne izhajajo iz finančnih
                  prispevkov drugih donatorjev za programe in dejavnosti Unije, zajete v vsakem
                  zadevnem protokolu k temu sporazumu, in ki so bili na voljo ob koncu leta N.
     3.     Vsako naslednje leto, dokler niso plačane ali sproščene vse proračunske obveznosti,
            financirane v okviru odobritev za prevzem obveznosti, ki izhajajo iz leta N, in
            najpozneje tri leta po koncu programa ali po koncu večletnega finančnega okvira, ki
            ustreza letu N, pri čemer se upošteva zgodnejši datum, Unija izračuna prilagoditev
            prispevka iz leta N, tako da prispevek Ferskih otokov zmanjša za znesek, ki ga
            pridobi z uporabo razdelitvenega ključa iz leta N in prilagodi, če to določa zadevni
            protokol, za sproščene obveznosti, ki se vsako leto sprostijo iz obveznosti iz leta N,
            ki se financirajo iz proračuna Unije, ali iz sproščenih obveznosti, ki so spet na voljo.
     4.     Če se odobritve iz zunanjih namenskih prejemkov, ki ne izhajajo iz finančnih
            prispevkov drugih donatorjev za programe in dejavnosti Unije, zajete v vsakem
            zadevnem protokolu k temu sporazumu, razveljavijo, se prispevek Ferskih otokov za
            zadevni program ali dejavnost Unije oziroma del programa ali dejavnosti zmanjša za
            znesek, pridobljen z uporabo razdelitvenega ključa iz leta N za razveljavljeni znesek,
            ki se prilagodi, če to določa zadevni protokol.

                                                Člen 8
          Programi in dejavnosti, za katere se uporablja mehanizem samodejnega popravka
     1.     Mehanizem samodejnega popravka se uporablja za tiste programe ali dejavnosti
            Unije oziroma njihove dele, za katere je v zadevnem protokolu določena uporaba
            mehanizma samodejnega popravka. Uporaba tega mehanizma samodejnega popravka
            je lahko omejena na dele programa ali dejavnosti iz zadevnega protokola, ki se
            izvajajo z nepovratnimi sredstvi, za katere so organizirani konkurenčni razpisi.
            Podrobna pravila za opredelitev delov programa ali dejavnosti, za katere se ali se ne
            uporablja mehanizem samodejnega popravka, se lahko določijo v zadevnem
            protokolu.
     2.     Znesek samodejnega popravka za program ali dejavnost oziroma dele programa ali
            dejavnosti je razlika med začetnimi zneski pravnih obveznosti, ki so bile dejansko
            prevzete s Ferskimi otoki ali subjekti s Ferskih otokov, ki se financirajo iz odobritev
            za prevzem obveznosti zadevnega leta, in ustreznim operativnim prispevkom, ki ga
            plačajo Ferski otoki, kakor je bil prilagojen v skladu s členom 7, brez odhodkov za
            podporo, ki zajemajo isto obdobje.

SL                                                7                                                    SL
 ---pagebreak---      3.        Podrobna pravila za določitev ustreznih zneskov pravnih obveznosti iz odstavka 2
               tega člena, tudi v primeru konzorcijev, ter za izračun samodejnega popravka se lahko
               določijo v zadevnem protokolu.

                                                   Člen 9
                                            Pregledi in revizije
     1.        Unija ima pravico, da v skladu z akti ene ali več institucij ali organov Unije, ki se
               uporabljajo, ter ustreznimi sporazumi in/ali pogodbami izvaja tehnične, znanstvene,
               finančne ali druge vrste pregledov in revizij v prostorih vseh fizičnih oseb s stalnim
               prebivališčem na Ferskih otokih ali pravnih oseb s sedežem na Ferskih otokih, ki
               prejemajo finančna sredstva Unije, ter vseh tretjih oseb, ki sodelujejo pri izvrševanju
               finančnih sredstev Unije, s stalnim prebivališčem ali sedežem na Ferskih otokih.
               Takšne preglede in revizije lahko izvajajo uslužbenci institucij in organov Unije,
               zlasti Evropske komisije in Evropskega računskega sodišča, ali druge osebe, ki jih
               pooblasti Evropska komisija v skladu s pravom Unije.
     2.        Uslužbenci institucij in organov Unije, zlasti Evropske komisije in Evropskega
               računskega sodišča, ter druge osebe, ki jih pooblasti Evropska komisija, imajo
               ustrezen dostop do lokacij, del in dokumentov (v elektronski in papirni obliki) ter
               vseh informacij, ki jih potrebujejo za izvedbo takih revizij, vključno s pravico do
               pridobivanja fizičnih/elektronskih izvodov in izvlečkov vseh dokumentov ali vsebine
               vseh nosilcev podatkov, ki jih poseduje fizična ali pravna oseba ali tretja oseba, ki je
               predmet revizije.
     3.        Ferski otoki uslužbencem in drugim osebam iz odstavka 2 tega člena ne preprečujejo
               ali posebej ovirajo pravice do vstopa na Ferske otoke in pravice dostopa do prostorov
               za namene izvajanja njihovih nalog iz tega člena.
     4.        Pregledi in revizije se lahko izvajajo tudi po začasni prekinitvi uporabe protokola k
               temu sporazumu v skladu s členom 15(4) Sporazuma, prenehanju začasne uporabe
               tega sporazuma ali njegovi odpovedi, in sicer v skladu s pogoji iz aktov ene ali več
               institucij ali organov Unije, ki se uporabljajo, ter v skladu z ustreznimi sporazumi
               in/ali pogodbami v zvezi s katero koli pravno obveznostjo za izvrševanje proračuna
               Unije, ki jo je Unija prevzela pred datumom, ko začne veljati začasna prekinitev
               uporabe ustreznega protokola, prenehanje začasne uporabe tega sporazuma ali
               njegova odpoved.

                                                  Člen 10
          Boj proti nepravilnostim, goljufijam in drugim kaznivim dejanjem, ki škodijo finančnim
                                              interesom Unije

     1.        Evropska komisija in Evropski urad za boj proti goljufijam (OLAF) sta pooblaščena
               za izvajanje upravnih preiskav na ozemlju Ferskih otokov, vključno s pregledi in
               inšpekcijami na kraju samem. Navedene preiskave se izvajajo v skladu s pogoji,
               določenimi z akti ene ali več institucij Unije, ki se uporabljajo.
     2.        Pristojni organi Ferskih otokov v razumnem roku obvestijo Evropsko komisijo ali
               urad OLAF o vsakem dejstvu ali sumu, o katerem so obveščeni v zvezi z

SL                                                   8                                                    SL
 ---pagebreak---            nepravilnostjo, goljufijo ali drugo nezakonito dejavnostjo, ki škodi finančnim
           interesom Unije.
     3.    Pregledi in inšpekcije na kraju samem se lahko izvajajo v prostorih vseh fizičnih
           oseb s stalnim prebivališčem na Ferskih otokih ali pravnih subjektov s sedežem na
           Ferskih otokih, ki prejemajo finančna sredstva Unije, ter vseh tretjih oseb, ki
           sodelujejo pri izvrševanju finančnih sredstev Unije, s stalnim prebivališčem ali
           sedežem na Ferskih otokih.
     4.    Preglede in inšpekcije na kraju samem pripravi in izvaja Evropska komisija ali urad
           OLAF v tesnem sodelovanju s pristojnim organom Ferskih otokov, ki ga imenuje
           vlada Ferskih otokov. Imenovani organ je pravočasno vnaprej obveščen o predmetu,
           namenu in pravni podlagi pregledov in inšpekcij, da lahko zagotovi pomoč. V ta
           namen lahko uradniki pristojnih organov Ferskih otokov sodelujejo pri pregledih in
           inšpekcijah na kraju samem.
     5.    Na zahtevo organov Ferskih otokov se lahko pregledi in inšpekcije na kraju samem
           izvajajo skupaj z Evropsko komisijo ali uradom OLAF.
     6.    Uslužbenci Komisije in osebje urada OLAF imajo dostop do vseh informacij in
           dokumentacije, vključno z računalniškimi podatki, o zadevnih operacijah, ki jih
           potrebujejo za pravilno izvedbo pregledov in inšpekcij na kraju samem. Zlasti lahko
           kopirajo ustrezne dokumente.
     7.    Kadar oseba, subjekt ali druga tretja oseba nasprotuje pregledu ali inšpekciji na kraju
           samem, organi Ferskih otokov v skladu z nacionalnimi pravili in predpisi Evropski
           komisiji ali uradu OLAF nudijo potrebno pomoč za izpolnjevanje njunih dolžnosti
           izvajanja pregleda ali inšpekcije na kraju samem. Pomoč vključuje sprejetje ustreznih
           previdnostnih ukrepov v skladu z nacionalnim pravom, zlasti za zaščito dokazov.
     8.    Evropska komisija ali urad OLAF organe Ferskih otokov obvesti o rezultatih takih
           pregledov in inšpekcij. Evropska komisija ali urad OLAF zlasti v najkrajšem
           možnem času obvesti pristojni organ Ferskih otokov o vsakem dejstvu ali sumu
           glede nepravilnosti, ki jih odkrije pri pregledu ali inšpekciji na kraju samem.
     9.    Evropska komisija lahko brez poseganja v uporabo kazenskega prava Ferskih otokov
           pravnim ali fizičnim osebam Ferskih otokov, ki sodelujejo pri izvajanju programa ali
           dejavnosti, naloži upravne ukrepe in kazni v skladu z zakonodajo Unije.
     10.   Za pravilno izvajanje tega člena si Evropska komisija ali urad OLAF in pristojni
           organi Ferskih otokov redno izmenjujejo informacije in se na zahtevo ene od
           pogodbenic tega sporazuma posvetujejo drug z drugim.
     11.   Da bi Ferski otoki olajšali učinkovito sodelovanje in izmenjavo informacij z uradom
           OLAF, določijo kontaktno točko.
     12.   Evropska komisija ali urad OLAF in pristojni organi Ferskih otokov si izmenjujejo
           informacije ob ustreznem upoštevanju zahtev glede zaupnosti. Osebni podatki,
           vključeni v izmenjavo informacij, se varujejo v skladu z veljavnimi pravili.
     13.   Organi Ferskih otokov sodelujejo z Evropskim javnim tožilstvom ter mu tako
           omogočijo izpolnjevanje dolžnosti preiskovanja, pregona in obtožbe storilcev
           kaznivih dejanj in udeležencev pri kaznivih dejanjih, ki škodijo finančnim interesom
           Unije, v skladu z zakonodajo, ki se uporablja.

                                              Člen 11

SL                                               9                                                   SL
 ---pagebreak---                                        Spremembe členov 9 in 10
     Skupni odbor iz tega sporazuma lahko spremeni člena 9 in 10 tega sporazuma, zlasti za
     upoštevanje sprememb aktov ene ali več institucij Unije.

                                                Člen 12
                                        Izterjava in izvrševanje
     1.      Sklepi, ki jih sprejme Evropska komisija in ki nalagajo denarno obveznost pravnim
             ali fizičnim osebam, ki niso države, v zvezi s kakršnimi koli zahtevki, ki izhajajo iz
             programov, dejavnosti, ukrepov ali projektov Unije, so izvršljivi na Ferskih otokih.
             Sklepu se priloži izvršilni nalog, pri čemer ni potrebna nobena druga formalnost
             razen overovitve verodostojnosti sklepa s strani nacionalnega organa, ki ga v ta
             namen imenuje vlada Ferskih otokov. Vlada Ferskih otokov Komisijo in Sodišče
             Evropske unije obvesti o nacionalnem organu, ki ga imenuje. V skladu s členom 13
             ima Evropska komisija pravico, da o teh izvršljivih sklepih neposredno uradno
             obvesti osebe s stalnim prebivališčem na Ferskih otokih in pravne subjekte
             s sedežem na Ferskih otokih. Izvrševanje poteka v skladu s pravom in poslovnikom
             Ferskih otokov.
     2.      Sodbe in odločbe Sodišča Evropske unije, izdane na podlagi arbitražne klavzule iz
             pogodbe ali sporazuma v zvezi s programi, dejavnostmi, ukrepi ali projekti Unije, so
             na Ferskih otokih izvršljive na enak način kot sklepi Evropske komisije iz odstavka 1
             tega člena.
     3.      Sodišče Evropske unije je pristojno za preverjanje zakonitosti sklepa Komisije iz
             odstavka 1 ter za začasno prekinitev njegovega izvrševanja. Vendar pa o pritožbah
             glede nepravilnosti v izvršilnem postopku odločajo sodišča Ferskih otokov.

                                                Člen 13
                                Komuniciranje in izmenjava informacij
     Institucije in organi Unije, ki sodelujejo pri izvajanju programov ali dejavnosti Unije oziroma
     pri nadzoru nad takimi programi ali dejavnostmi, imajo pravico, da neposredno komunicirajo,
     tudi prek sistemov za elektronsko izmenjavo, z vsemi fizičnimi osebami s stalnim
     prebivališčem na Ferskih otokih ali pravnimi subjekti s sedežem na Ferskih otokih, ki
     prejemajo finančna sredstva Unije, in vsemi tretjimi osebami, ki sodelujejo pri izvajanju
     financiranja Unije, s stalnim prebivališčem ali sedežem na Ferskih otokih. Take osebe,
     subjekti in tretje osebe lahko institucijam in organom Unije neposredno predložijo vse
     ustrezne informacije in dokumentacijo, ki jih morajo predložiti na podlagi zakonodaje Unije,
     ki se uporablja za program ali dejavnost Unije, in na podlagi pogodb ali sporazumov
     o financiranju, sklenjenih za izvajanje navedenega programa ali dejavnosti.
                                                Člen 14
                                             Skupni odbor
     (1)     Ustanovi se skupni odbor. Naloge skupnega odbora so med drugim:
             (a)   ocenjevanje, vrednotenje in pregled izvajanja tega sporazuma in njegovih
                   protokolov, zlasti:

SL                                                 10                                                  SL
 ---pagebreak---                  (i) sodelovanja in delovanja pravnih subjektov s Ferskih otokov v programih in
                 dejavnostih Unije;
                 (ii) po potrebi stopnje (vzajemne) odprtosti za sodelovanje pravnih subjektov s
                 sedežem v vsaki od pogodbenic v programih, projektih, ukrepih ali dejavnostih
                 druge pogodbenice oziroma njihovih delih;
                 (iii) izvajanja mehanizma finančnih prispevkov, po potrebi pa tudi mehanizma
                 samodejnega popravka, ki se uporabljata za programe ali dejavnosti Unije,
                 zajete s protokoli k temu sporazumu;
                 (iv) izmenjave informacij, vključno s proučitvijo vseh morebitnih vprašanj
                 glede uporabe rezultatov, tudi pravic intelektualne lastnine, kadar je ustrezno;
           (b)   na zahtevo katere koli pogodbenice razpravljanje o omejitvah, ki sta jih
                 pogodbenici uporabili ali jih načrtujeta v zvezi z dostopom do njunih zadevnih
                 programov za raziskave in inovacije, zlasti za ukrepe, povezane z njunimi
                 strateškimi sredstvi, interesi, avtonomijo ali varnostjo;
           (c)   proučevanje načinov za izboljšanje in razvoj sodelovanja;
           (d)   skupno razpravljanje o prihodnjih usmeritvah in prednostnih nalogah politik v
                 zvezi s programi ali dejavnostmi, zajetimi v protokolih k temu sporazumu;
           (e)   izmenjava informacij, med drugim o novi zakonodaji, sklepih ali nacionalnih
                 programih, ki so pomembni za izvajanje tega sporazuma in njegovih
                 protokolov;
           (f)   sprejemanje protokolov k temu sporazumu o posebnih pogojih sodelovanja
                 Ferskih otokov v programih ali dejavnostih Unije oziroma njihovih delih ali
                 spreminjanje takih protokolov, kadar je potrebno;
           (g)   spreminjanje členov 9 in 10 tega sporazuma, zlasti za upoštevanje sprememb
                 aktov ene ali več institucij Unije.
     (2)   Odločitve skupnega odbora se sprejmejo na podlagi soglasja.
     (3)   Skupni odbor, ki ga sestavljajo predstavniki Unije in Ferskih otokov, sprejme svoj
           poslovnik.
     (4)   Skupni odbor se lahko odloči za ustanovitev ad hoc strokovne delovne
           skupine/svetovalnega organa, ki lahko pomaga pri izvajanju tega sporazuma.
     (5)   Skupni odbor se sestane vsaj enkrat letno in na zahtevo katere koli pogodbenice, ko
           je to potrebno zaradi posebnih okoliščin. Sestanke izmenično organizirata in gostita
           Unija in Ferski otoki.
     (6)   Delo skupnega odbora poteka neprekinjeno z izmenjavo ustreznih informacij s
           katerim koli komunikacijskim sredstvom, zlasti v zvezi s sodelovanjem ali
           delovanjem subjektov s Ferskih otokov. Skupni odbor lahko svoje naloge zlasti
           izvaja pisno, kadar je to potrebno.

                                              Člen 15
                                         Končne določbe

SL                                              11                                                  SL
 ---pagebreak---      (1)   Ta sporazum začne veljati na datum, ko pogodbenici druga drugo uradno obvestita o
           dokončanju svojih notranjih postopkov, potrebnih za ta namen. Uporablja se
           retroaktivno od 1. januarja 2021.
     (2)   Pogodbenici lahko ta sporazum uporabljata začasno v skladu s svojimi zadevnimi
           notranjimi postopki in zakonodajo. Začasna uporaba se začne na datum, ko
           pogodbenici druga drugo uradno obvestita o dokončanju svojih notranjih postopkov,
           potrebnih za ta namen.
     (3)   Če Ferski otoki Komisijo, ki deluje v imenu Unije, uradno obvestijo, da ne bodo
           dokončali svojih notranjih postopkov, potrebnih za začetek veljavnosti tega
           sporazuma, se ta sporazum preneha začasno uporabljati na datum, ko Komisija
           prejme navedeno uradno obvestilo, kar za namene tega sporazuma pomeni datum
           prenehanja.
           Odločitve skupnega odbora se prenehajo uporabljati na isti datum.
     (4)   Unija lahko začasno prekine uporabo ustreznega protokola k temu sporazumu v
           primeru neplačila dela ali celotnega finančnega prispevka, ki ga Ferski otoki
           dolgujejo v okviru zadevnega programa ali dejavnosti Unije.
           Evropska komisija v primeru neplačila, ki lahko pomembno ogrozi izvajanje in
           upravljanje ustreznega programa ali dejavnosti Unije, pošlje uradni opomin. Če se
           plačilo ne izvede v 20 delovnih dneh po uradnem opominu, Unija Ferske otoke
           uradno obvesti o začasni prekinitvi uporabe ustreznega protokola, ki začne veljati
           15 dni po datumu, ko Ferski otoki prejmejo navedeno uradno obvestilo.
           Če se uporaba protokola začasno prekine, subjekti s Ferskih otokov ne bodo
           upravičeni do sodelovanja v postopkih dodeljevanja, ki še niso bili zaključeni takrat,
           ko je začela veljati začasna prekinitev. Postopek dodeljevanja se šteje za
           zaključenega, ko so bile na podlagi takšnega postopka prevzete pravne obveznosti.
           Začasna prekinitev ne vpliva na pravne obveznosti, prevzete s subjekti s Ferskih
           otokov na podlagi ustreznega programa ali dejavnosti Unije pred začetkom
           veljavnosti začasne prekinitve. Ustrezni protokol se še naprej uporablja za takšne
           pravne obveznosti.
           Ko Unija prejme celotni znesek dolgovanega finančnega prispevka, o tem nemudoma
           uradno obvesti Ferske otoke. Po tem uradnem obvestilu se začasna prekinitev
           odpravi s takojšnjim učinkom veljavnosti.
           Subjekti s Ferskih otokov so od datuma odprave začasne prekinitve znova upravičeni
           do sodelovanja v postopkih dodeljevanja v okviru ustreznega programa ali dejavnosti
           Unije, ki se začnejo po tem datumu, ter v postopkih dodeljevanja, ki so se začeli pred
           tem datumom, vendar rok za oddajo predlogov v teh postopkih še ni potekel.
     (5)   Katera koli pogodbenica lahko ta sporazum kadar koli odpove s pisnim uradnim
           obvestilom o nameri, da ga želi odpovedati. Ta sporazum se lahko odpove samo v
           celoti.
           Odpoved začne veljati tri koledarske mesece po datumu, ko naslovnik prejme pisno
           uradno obvestilo. Datum začetka veljavnosti odpovedi je datum odpovedi za namene
           tega sporazuma.

     (6)   Pogodbenici soglašata, da se v primeru prenehanja začasne uporabe Sporazuma v
           skladu z odstavkom 3 ali odpovedi Sporazuma v skladu z odstavkom 5:

SL                                              12                                                  SL
 ---pagebreak---                 (a) projekti, ukrepi, dejavnosti ali njihovi deli, v zvezi s katerimi so bile pravne
                obveznosti prevzete med začasno uporabo in/ali po začetku veljavnosti tega
                sporazuma ter pred prenehanjem njegove uporabe ali njegovo odpovedjo, nadaljujejo
                do zaključka v skladu s pogoji iz tega sporazuma;
                (b) letni finančni prispevek za ustrezni program ali dejavnost za leto N, v katerem se
                ta sporazum preneha začasno uporabljati ali odpove, plača v celoti v skladu s
                členom 6 Sporazuma in vsemi ustreznimi pravili iz zadevnih protokolov. Kadar se
                uporablja mehanizem prilagoditve, se operativni prispevek za ustrezni program ali
                dejavnost za leto N prilagodi v skladu s členom 7 tega sporazuma. Za programe ali
                dejavnosti, pri katerih se uporabljata mehanizem prilagoditve in mehanizem
                samodejnega popravka, se ustrezni operativni prispevek za leto N prilagodi v skladu
                s členom 7 tega sporazuma in popravi v skladu s členom 8 tega sporazuma.
                Pristojbina za sodelovanje, plačana za leto N kot del finančnega prispevka za ustrezni
                program ali dejavnost, se ne prilagodi ali popravi;
                (c) kadar se uporablja mehanizem prilagoditve, po letu, v katerem se ta sporazum
                preneha začasno uporabljati ali odpove, začetni operativni prispevki za ustrezni
                program ali dejavnost, plačani za leta, v katerih se je ta sporazum uporabljal,
                prilagodijo v skladu s členom 7. V zvezi s programi ali dejavnostmi, pri katerih se
                uporabljata mehanizem prilagoditve in mehanizem samodejnega popravka, se ti
                operativni prispevki prilagodijo v skladu s členom 7 in samodejno popravijo v skladu
                s členom 8.
     (7)        Pogodbenici s skupnim soglasjem uredita morebitne druge posledice odpovedi ali
                prenehanja začasne uporabe tega sporazuma.
     (8)        Ta sporazum se lahko spremeni samo pisno, s soglasjem obeh pogodbenic. Za
                začetek veljavnosti sprememb se uporablja postopek, ki se uporablja za začetek
                veljavnosti tega sporazuma, kot je določen v odstavku 1 tega člena.
     (9)        Protokoli so sestavni del tega sporazuma.

     V ..., dne ... leta ...

     Za Evropsko unijo
     Za vlado Ferskih otokov

SL                                                   13                                                  SL
 ---pagebreak---          Protokol o pridružitvi Ferskih otokov okvirnemu programu za raziskave in inovacije
                                     Obzorje Evropa (2021–2027)

                                                       Člen 1
                                                Obseg pridružitve
     (1)       Ferski otoki sodelujejo kot pridružena država in prispevajo k vsem delom okvirnega
               programa za raziskave in inovacije Obzorje Evropa (v nadaljnjem besedilu: program
               Obzorje Evropa) iz člena 4 Uredbe (EU) 2021/695 Evropskega parlamenta in Sveta5,
               ki se izvaja s posebnim programom, vzpostavljenim s Sklepom
               Sveta (EU) 2021/7646, v najnovejših različicah, ter s finančnim prispevkom
               Evropskemu inštitutu za inovacije in tehnologijo.
     (2)       Uredba (EU) 2021/819 Evropskega parlamenta in Sveta7 ter Sklep (EU) 2021/820
               Evropskega parlamenta in Sveta8 se, vsak v svoji najnovejši različici, uporabljata za
               sodelovanje subjektov s Ferskih otokov v skupnostih znanja in inovacij.

                                                       Člen 2
                           Dodatni pogoji sodelovanja v programu Obzorje Evropa
     (1)       Preden Komisija odloči, ali so subjekti s Ferskih otokov upravičeni do sodelovanja v
               ukrepu, povezanem s strateškimi sredstvi, interesi, avtonomijo ali varnostjo EU v
               skladu s členom 22(5) Uredbe (EU) 2021/695, lahko zahteva specifične informacije
               ali zagotovila, kot so:

               (a)    informacije o tem, ali je bil oziroma bo subjektom Unije omogočen vzajemni
                      dostop do obstoječih in načrtovanih programov, projektov, ukrepov, dejavnosti
                      Ferskih otokov ali njihovih delov, ki so enakovredni zadevnemu programu
                      Obzorje Evropa;
               (b)    informacije o tem, ali imajo Ferski otoki vzpostavljen nacionalni mehanizem
                      pregleda naložb, in zagotovila, da bodo organi Ferskih otokov poročali
                      Komisiji ter se z njo posvetovali o vseh morebitnih primerih, v katerih so se ob
                      uporabi    navedenega       mehanizma     seznanili    z    načrtovano      tujo
                      naložbo/prevzemom subjekta s Ferskih otokov, ki je prejel sredstva v okviru

     5
              Uredba (EU) 2021/695 Evropskega parlamenta in Sveta z dne 28. aprila 2021 o vzpostavitvi okvirnega
              programa za raziskave in inovacije Obzorje Evropa, določitvi pravil za sodelovanje in razširjanje
              rezultatov ter razveljavitvi uredb (EU) št. 1290/2013 in (EU) št. 1291/2013 (UL L 170, 12.5.2021,
              str. 1).
     6
              Sklep Sveta (EU) 2021/764 z dne 10. maja 2021 o vzpostavitvi Posebnega programa za izvajanje
              okvirnega programa za raziskave in inovacije Obzorje Evropa ter razveljavitvi Sklepa 2013/743/EU
              (UL L 167I, 12.5.2021, str. 1).
     7
              Uredba (EU) 2021/819 Evropskega parlamenta in Sveta z dne 20. maja 2021 o Evropskem inštitutu za
              inovacije in tehnologijo (prenovitev) (UL L 189, 28.5.2021, str. 61).
     8
              Sklep (EU) 2021/820 Evropskega parlamenta in Sveta z dne 20. maja 2021 o strateškem inovacijskem
              programu Evropskega inštituta za inovacije in tehnologijo (EIT) za obdobje 2021–2027: spodbujanje
              talentov in zmogljivosti Evrope za inovacije ter razveljavitvi Sklepa št. 1312/2013/EU (UL L 189,
              28.5.2021, str. 91).

SL                                                       14                                                        SL
 ---pagebreak---                   programa Obzorje Evropa za ukrepe, povezane s strateškimi sredstvi, interesi,
                  avtonomijo ali varnostjo Unije, s strani subjekta, ki ima sedež ali ki je pod
                  nadzorom zunaj Ferskih otokov, če Komisija Ferskim otokom posreduje
                  seznam zadevnih subjektov s Ferskih otokov po podpisu sporazumov o
                  nepovratnih sredstvih z navedenimi subjekti, ter
            (c)   zagotovila, da za rezultate, tehnologije, storitve in proizvode, ki so jih subjekti
                  s Ferskih otokov razvili v okviru zadevnih ukrepov, ne bodo veljale omejitve
                  pri izvozu v države članice Unije v času trajanja ukrepa ter štiri leta po koncu
                  ukrepa. Ferski otoki bodo vsako leto v času trajanja ukrepa in štiri leta po
                  koncu ukrepa posredovali posodobljeni seznam subjektov, za katere veljajo
                  nacionalne omejitve pri izvozu.
     (2)    Subjekti s Ferskih otokov lahko sodelujejo v dejavnostih Skupnega raziskovalnega
            središča (JRC) pod pogoji, ki so enakovredni tistim, ki se uporabljajo za subjekte
            Unije, razen če so za zagotovitev skladnosti s področjem uporabe sodelovanja, ki
            izvira iz izvajanja odstavka 1 tega člena, potrebne omejitve.
     (3)    Kadar Unija izvaja program Obzorje Evropa z uporabo členov 185 in 187 Pogodbe o
            delovanju Evropske unije, lahko Ferski otoki in subjekti s Ferskih otokov sodelujejo
            v pravnih strukturah, vzpostavljenih v skladu s temi določbami, ob upoštevanju
            pravnih aktov Unije, ki so bili ali bodo sprejeti za vzpostavitev tovrstnih pravnih
            struktur.
     (4)     Pravice do zastopanja in sodelovanja Ferskih otokov v Odboru za evropski
            raziskovalni prostor in njegovih podskupinah so enake kot pravice, ki se uporabljajo
            za ustrezno kategorijo pridruženih držav.
     (5)    Predstavniki Ferskih otokov imajo pravico sodelovati v svetu guvernerjev JRC kot
            opazovalci brez glasovalne pravice. Pod tem pogojem za tako sodelovanje veljajo
            ista pravila in postopki kot tisti, ki se uporabljajo za predstavnike držav članic Unije,
            vključno s pravico do besede ter postopki za sprejem informacij in dokumentacije v
            zvezi s točko, ki zadeva Ferske otoke.
     (6)    Ferski otoki lahko sodelujejo v Konzorciju evropske raziskovalne infrastrukture
            (ERIC) v skladu z Uredbo Sveta (ES) št. 723/20099 v najnovejši različici ter pravnim
            aktom o ustanovitvi ERIC.
     (7)    Pogodbenici si v okviru veljavnih določb po najboljših močeh prizadevata, da bi
            olajšali prosto gibanje in bivanje oseb, ki sodelujejo pri dejavnostih, zajetih v tem
            protokolu, ter čezmejni pretok blaga in storitev, namenjenih za uporabo pri takih
            dejavnostih.
     (8)    Ferski otoki sprejmejo vse potrebne ukrepe za zagotavljanje, da so blago in storitve,
            kupljeni na Ferskih otokih ali uvoženi na Ferske otoke ter delno ali v celoti
            financirani v skladu s sporazumi o nepovratnih sredstvih in/ali pogodbami,
            sklenjenimi za uresničevanje dejavnosti v skladu s tem protokolom, oproščeni
            carinskih dajatev, uvoznih dajatev in drugih davčnih dajatev, vključno z DDV, ki se
            uporabljajo na Ferskih otokih.

     9
           Uredba Sveta (ES) št. 723/2009 z dne 25. junija 2009 o pravnem okviru Skupnosti za Konzorcij
           evropske raziskovalne infrastrukture (ERIC) (UL L 206, 8.8.2009, str. 1).

SL                                                 15                                                     SL
 ---pagebreak---                                                Člen 3
                                            Vzajemnost
     Pravni subjekti s sedežem v Uniji lahko sodelujejo v programih, projektih, ukrepih ali
     dejavnostih Ferskih otokov oziroma njihovih delih, ki so enakovredni programu Obzorje
     Evropa, v skladu z zakoni in predpisi Ferskih otokov, ki se uporabljajo.
     Priloga II k temu protokolu vsebuje neizčrpni seznam enakovrednih programov, projektov,
     ukrepov ali dejavnosti Ferskih otokov oziroma njihovih delov.
     Za financiranje pravnih subjektov s sedežem v Uniji, ki ga izvajajo Ferski otoki, se
     uporabljajo zakoni in predpisi Ferskih otokov, ki urejajo izvajanje raziskovalnih in
     inovacijskih programov, projektov, ukrepov ali dejavnosti oziroma njihovih delov. Kadar
     financiranje ni zagotovljeno, lahko pravni subjekti s sedežem v Uniji sodelujejo z lastnimi
     sredstvi.

                                               Člen 4
                                           Odprta znanost
     Pogodbenici v svojih programih, projektih, ukrepih ali dejavnostih oziroma njihovih delih
     vzajemno podpirata in spodbujata prakse odprte znanosti v skladu s pravili programa Obzorje
     Evropa ter zakoni in predpisi Ferskih otokov, ki se uporabljajo.

                                               Člen 5
           Podrobna pravila o finančnem prispevku, mehanizmu prilagoditve in mehanizmu
                                      samodejnega popravka
     (1)     V zvezi z operativnim prispevkom Ferskih otokov za program Obzorje Evropa se
             uporabljata mehanizem prilagoditve in mehanizem samodejnega popravka.
     (2)     Mehanizem samodejnega popravka temelji na delovanju Ferskih otokov in subjektov
             s Ferskih otokov v delih programa Obzorje Evropa, ki se izvajajo s konkurenčnimi
             nepovratnimi sredstvi.
     (3)     Podrobna pravila za uporabo mehanizma samodejnega popravka so navedena v
             Prilogi I k temu protokolu.

SL                                               16                                                SL
 ---pagebreak---                                                Člen 6
                                          Končne določbe
     (1)    Protokol ostane v veljavi toliko časa, kot je potrebno za dokončanje vseh projektov
            in/ali ukrepov, dejavnosti oziroma njihovih delov, ki se financirajo iz programa
            Obzorje Evropa, vseh ukrepov, ki so potrebni za zaščito finančnih interesov Unije, in
            izpolnitev vseh finančnih obveznosti, ki izhajajo iz izvajanja tega protokola med
            pogodbenicama.
     (2)    Prilogi k temu protokolu sta sestavni del Protokola.

     Priloga I: Pravilnik o finančnem prispevku Ferskih otokov k programu Obzorje Evropa
     (2021–2027)
     Priloga II: Seznam enakovrednih programov, projektov, ukrepov ali dejavnosti Ferskih
     otokov oziroma njihovih delov

SL                                               17                                                 SL
 ---pagebreak---                                                 PRILOGA I
          Pravilnik o finančnem prispevku Ferskih otokov k programu Obzorje Evropa (2021–
                                                2027)

     I.         Izračun finančnega prispevka Ferskih otokov

     (1)        Finančni prispevek Ferskih otokov k programu Obzorje Evropa se določi na letni
                osnovi sorazmerno z zneskom, ki je vsako leto na voljo v proračunu Unije za
                odobritve za prevzem obveznosti, ki so potrebne za upravljanje, izvajanje in
                delovanje programa Obzorje Evropa, povečane v skladu s členom 6(5) tega
                sporazuma, in dodatno k temu znesku.
     (2)        Pristojbina za sodelovanje Ferskih otokov se določi in postopoma uvede v skladu s
                členom 6(4) in (8) tega sporazuma.
     (3)        V skladu s členom 6(6) tega sporazuma se začetni operativni prispevek, ki ga plačajo
                Ferski otoki za svoje sodelovanje v programu Obzorje Evropa, izračuna za zadevna
                proračunska leta s prilagoditvijo razdelitvenega ključa za prispevke.

           Prilagoditev razdelitvenega ključa za prispevke je naslednja:
                      prilagojeni razdelitveni ključ za prispevke
                                     = razdelitveni ključ za prispevke × 𝑘𝑜𝑒𝑓𝑖𝑐𝑖𝑒𝑛𝑡

           Koeficient, uporabljen za zgornji izračun za prilagoditev razdelitvenega ključa za
           prispevke, je 0,4.

     (4)        Operativni prispevek Ferskih otokov k programu Obzorje Evropa se prilagodi v
                skladu s pravili iz člena 7 tega sporazuma.

     II.        Samodejni popravek operativnega prispevka Ferskih otokov

     (1)        Za izračun samodejnega popravka iz člena 8 tega sporazuma in člena 5 tega
                protokola se uporabljajo naslednji načini:

                (a)   „konkurenčna nepovratna sredstva“ pomenijo nepovratna sredstva, dodeljena
                      na podlagi razpisov za zbiranje predlogov, pri katerih je mogoče v času
                      izračuna samodejnega popravka ugotoviti, kdo so končni upravičenci.
                      Izključena je finančna podpora tretjim osebam iz člena 204 finančne uredbe;
                (b)   kadar je pravna obveznost podpisana s konzorcijem, so zneski, ki se uporabijo
                      za določitev začetnih zneskov pravnih obveznosti, kumulativni zneski,

SL                                                   18                                                SL
 ---pagebreak---                     dodeljeni upravičencem, ki so subjekti s Ferskih otokov, v skladu z okvirno
                    razčlenitvijo proračuna iz sporazuma o nepovratnih sredstvih;
             (c)    vsi zneski pravnih obveznosti, ki ustrezajo konkurenčnim nepovratnim
                    sredstvom, se določijo z uporabo elektronskega sistema Evropske komisije
                    eCorda in se pridobijo drugo sredo v februarju leta N + 2;
             (d)    „neintervencijski stroški“ pomenijo stroške programa, ki niso konkurenčna
                    nepovratna sredstva, vključno z odhodki za podporo, administracijo za
                    posamezne programe in drugimi ukrepi10;
             (e)    zneski, dodeljeni mednarodnim organizacijam kot pravnim subjektom, ki so
                    končni upravičenci11, se štejejo za neintervencijske stroške.

     (2)     Mehanizem se uporablja po naslednjem postopku:
             (a)    samodejni popravki za leto N, povezani z izvrševanjem odobritev za prevzem
                    obveznosti za leto N, povečanih v skladu s členom 6(5) tega sporazuma, se
                    uporabijo na podlagi podatkov za leto N in leto N + 1 iz sistema eCorda iz
                    točke II, odstavek 1, točka (c), te priloge v letu N + 2 po tem, ko se za
                    prispevek Ferskih otokov k programu Obzorje Evropa uporabijo morebitne
                    prilagoditve v skladu s členom 7 tega sporazuma. Upoštevani znesek je znesek
                    konkurenčnih nepovratnih sredstev, za katerega so v času izračuna popravka na
                    voljo podatki;
             (b)    znesek samodejnega popravka za leto N se bo od leta N + 2 do leta 2029
                    izračunaval z upoštevanjem razlike med:
                    i. skupnim zneskom konkurenčnih nepovratnih sredstev, dodeljenih Ferskim
                    otokom ali subjektom s Ferskih otokov, kot prevzetih obveznosti za
                    proračunske odobritve za leto N, ter
                    ii. zneskom prilagojenega operativnega prispevka Ferskih otokov za leto N,
                    pomnoženega s količnikom med:
                           A. zneskom konkurenčnih nepovratnih sredstev, prevzetih za odobritve
                           za prevzem obveznosti za leto N, povečane v skladu s členom 6(5) tega
                           sporazuma, in
                           B. skupnim zneskom vseh odobrenih odobritev za prevzem proračunskih
                           obveznosti za leto N, vključno z neintervencijskimi stroški.

     III.    Plačilo finančnega prispevka Ferskih otokov, plačilo prilagoditev operativnega
             prispevka Ferskih otokov in plačilo samodejnega popravka, ki se uporablja za
             operativni prispevek Ferskih otokov

     10
            Drugi ukrepi vključujejo zlasti javna naročila, nagrade, finančne instrumente, neposredne ukrepe
            Skupnega raziskovalnega središča, članarine (OECD, Eureka, IPEEC, IEA itd.), strokovnjake
            (ocenjevalce, spremljanje projektov) itd.
     11
            Mednarodne organizacije se štejejo za neintervencijske stroške samo, če so končni upravičenci. To ne
            velja, če je mednarodna organizacija koordinator projekta (ki razdeljuje finančna sredstva drugim
            koordinatorjem).

SL                                                      19                                                         SL
 ---pagebreak---      (1)   Komisija Ferskim otokom čim prej in najpozneje ob izdaji prvega zahtevka za
           plačilo sredstev v proračunskem letu sporoči naslednje informacije:
           (a)   zneske odobritev za prevzem obveznosti v dokončno sprejetem proračunu
                 Unije za zadevno leto za proračunske vrstice, ki zajemajo sodelovanje Ferskih
                 otokov v programu Obzorje Evropa, ki so, če je ustrezno, povečane v skladu s
                 členom 6(5) tega sporazuma;
           (b)   znesek pristojbine za sodelovanje iz člena 6(8) tega sporazuma;
           (c)   od leta N + 1 izvajanja programa Obzorje Evropa izvajanje odobritev za
                 prevzem obveznosti za proračunsko leto N, povečanih v skladu s členom 6(5)
                 tega sporazuma, ter stopnjo sprostitve obveznosti;
           (d)   za del programa Obzorje Evropa, kjer so te informacije potrebne za izračun
                 samodejnega popravka, stopnjo prevzetih obveznosti v korist subjektov s
                 Ferskih otokov, razčlenjeno glede na ustrezno leto proračunskih odobritev, in s
                 tem povezano skupno stopnjo obveznosti.

           Komisija na podlagi predloga proračuna čim prej in najpozneje do 1. septembra
           proračunskega leta predloži oceno informacij iz točk (a) in (b) za naslednje leto.

     (2)   Komisija Ferskim otokom najpozneje aprila in junija v vsakem proračunskem letu
           izda zahtevek za plačilo sredstev, ki ustreza prispevku Ferskih otokov na podlagi
           tega protokola.

           V vsakem zahtevku za plačilo sredstev je določeno plačilo šestih dvanajstin
           prispevka Ferskih otokov najpozneje v 30 dneh od datuma izdaje zahtevka za plačilo
           sredstev.

           Komisija v prvem letu izvajanja tega protokola izda le en zahtevek za plačilo
           sredstev, in sicer v 60 dneh od podpisa Sporazuma.

     (3)   Vsako leto od leta 2023 zahtevki za plačilo sredstev odražajo tudi znesek
           samodejnega popravka, ki se uporablja za operativni prispevek, plačan za leto N – 2.

           Zahtevek za plačilo sredstev, ki je izdan najpozneje aprila, lahko vključuje tudi
           prilagoditve finančnega prispevka, ki ga Ferski otoki plačajo za izvajanje,
           upravljanje in delovanje prejšnjih okvirnih programov za raziskave in inovacije, v
           katerih so sodelovali Ferski otoki.

           Znesek, ki izhaja iz samodejnega popravka, uporabljenega za operativne prispevke,
           ki so jih Ferski otoki plačali v letih 2026 in 2027, ali iz prilagoditev v skladu s
           členom 7(8) tega sporazuma, bodo Ferski otoki prejeli ali plačali za vsako od
           proračunskih let 2028, 2029 in 2030.

SL                                             20                                                  SL
 ---pagebreak---      (4)   Ferski otoki svoje finančne prispevke v okviru tega protokola plačajo v skladu z
           oddelkom III te priloge. Če Ferski otoki dolgovanega zneska ne plačajo do datuma
           zapadlosti, Komisija pošlje uradni opomin.

           Ferski otoki za vsako zamudo pri plačilu finančnega prispevka plačajo zamudne
           obresti od zneska, ki ga dolgujejo na datum zapadlosti.

           Obrestna mera za zneske terjatev, ki niso plačani v določenem roku, je obrestna
           mera, ki jo uporablja Evropska centralna banka v svojih operacijah glavnega
           refinanciranja, kot je objavljena v seriji C Uradnega lista Evropske unije in ki velja
           na prvi koledarski dan v mesecu datuma zapadlosti, povečana za eno in pol odstotne
           točke.

SL                                              21                                                  SL
 ---pagebreak---                                             PRILOGA II
         Seznam enakovrednih programov, projektov, ukrepov ali dejavnosti Ferskih otokov
                                   oziroma njihovih delov

     Spodnji seznam je neizčrpni seznam programov, projektov, ukrepov in dejavnosti Ferskih
     otokov, ki so enakovredni programu Obzorje Evropa:

     –        Fundacija Ferskih otokov za raziskave;
     –        Fundacija Ferskih otokov za raziskave na področju ribištva.

SL                                                22                                          SL